KUPIŠKIO RAJONO SAVIVALDYBĖS TARYBA

SPRENDIMAS

DĖL KUPIŠKIO RAJONO SAVIVALDYBĖS TARYBOS 2018 M. BIRŽELIO 28 D. SPRENDIMO NR. TS-183 „DĖL APGYVENDINIMO KUPIŠKIO SAVARANKIŠKO GYVENIMO NAMUOSE IR MOKĖJIMO UŽ SUTEIKTAS PASLAUGAS TVARKOS APRAŠO PATVIRTINIMO“ PAKEITIMO

2019 m. kovo 28 d. Nr. TS-59

Kupiškis

Vadovaudamasi Lietuvos Respublikos vietos savivaldos įstatymo 18 straipsnio 1 dalimi, Kupiškio rajono savivaldybės taryba n u s p r e n d ž i a:

1. Pakeisti Apgyvendinimo Kupiškio savarankiško gyvenimo namuose ir mokėjimo už suteiktas paslaugas tvarkos aprašą, patvirtintą Kupiškio rajono savivaldybės tarybos 2018 m. birželio 28 d. sprendimo Nr. TS-183 „Dėl Apgyvendinimo Kupiškio savarankiško gyvenimo namuose ir mokėjimo už suteiktas paslaugas tvarkos aprašo patvirtinimo“ 1 punktu:

1.1. Pakeisti 18 punktą ir jį išdėstyti taip:

„18. Sprendimą dėl socialinės priežiūros paslaugų Savarankiško gyvenimo namuose asmeniui skyrimo / neskyrimo ir nutraukimo priima Savivaldybės administracijos direktoriaus įgaliotas asmuo.

1.2. Pakeisti 28 punktą ir jį išdėstyti taip:

„28. Asmeniui, teisės aktų nustatyta tvarka gaunančiam socialinę pašalpą, arba asmeniui (šeimai), kurio pajamos (vidutinės šeimos pajamos, tenkančios vienam šeimos nariui) mažesnės už valstybės remiamų pajamų (toliau – VRP) dvigubą dydį, socialinės priežiūros paslaugos Savarankiško gyvenimo namuose teikiamos nemokamai, išskyrus atvejus, kai šis asmuo yra socialinės rizikos suaugęs asmuo, kuris ilgiau kaip mėnesį per kalendorinius metus gyvena Savarankiško gyvenimo namuose ir gauna socialinės priežiūros paslaugas;“.

1.3. Pakeisti 30 punktą ir jį išdėstyti taip:

„30. Atskaičius nustatytą asmens mokėjimo už socialinės priežiūros Savarankiško gyvenimo namuose dalį, asmens (vidutinės šeimos pajamos, tenkančios vienam šeimos nariui) mėnesio pajamos negali likti mažesnės už VRP dvigubą dydį. Jeigu apskaičiuotos pajamos mažesnės už dvigubą VRP dydį, atitinkamai mažinamas mokėjimo už socialinės priežiūros paslaugas Savarankiško gyvenimo namuose dydis. Socialinės rizikos suaugusio asmens, ilgiau kaip mėnesį per kalendorinius metus gyvenančio Savarankiško gyvenimo namuose ir gaunančio socialinę priežiūrą, mėnesio pajamos negali likti mažesnės nei 0,8 VRP dydžio.“.

1.4. Pakeisti 37.1 papunktį ir jį išdėstyti taip:

„37.1. teisės aktų nustatyta tvarka gaunančiam(-iai) socialinę pašalpą, išskyrus atvejus, kai šis asmuo yra socialinės rizikos suaugęs asmuo, kuris ilgiau kaip mėnesį per kalendorinius metus gyvena Savarankiško gyvenimo namuose ir gauna socialinės priežiūros paslaugas;“.

2. Apie šį sprendimą paskelbti vietinėje spaudoje, o visą sprendimą – Savivaldybės interneto svetainėje ir Teisės aktų registre.

Savivaldybės meras	Dainius Bardauskas